5. ΝΟΜΟΘΕΤ. ΔΙΑΤΑΓΜΑ υπ' αριθ. 90 της 28/31 Ιουλ. 1973 (ΦΕΚ Α΄ 168) Περί του Θρησκευτικού Σώματος των Ενόπλων Δυνάμεων. Γενικά Άρθρ.1.-1.Το Θρησκευτικόν Σώμα περιλαμβάνει τους στρατιωτικούς ιερείς, υπάγεται υπό το Αρχηγείον Ενόπλων Δυνάμεων και έχει ως αποστολήν την χριστιανικήν και ηθικήν διαπαιδαγώγησιν του Στρατεύματος. 2.(Κατηργήθη δια του άρθρ. 2 Νόμ. 199/1975, κατωτ. αριθ. 6). 3.Όπου εν τη κειμένη νομοθεσία αναφέρονται "στρατιωτικοί ιερείς", ως τοιούτοι νοούνται και οι φέροντες τους βαθμούς του πρωθιερέως Α, Β και Γ τάξεως αξιωματικοί του Θρησκευτικού Σώματος. Πλήρωσις θέσεων – Προσόντα υποψηφίων Άρθρ.2.-1.Αι κεναί οργανικαί θέσεις των στρατιωτικών ιερέων πληρούνται δι' απ' ευθείας κατατάξεως ως ιερέων Α ή Β τάξεως (Λοχαγών – Υπολοχαγών) Κληρικών της Ανατολικής Ορθοδόξου Εκκλησίας, κατόπιν επιλογής μεταξύ υποψηφίων, φερόντων τον πρώτον ή δεύτερον ιερατικόν βαθμόν (διακόνου – πρεσβυτέρου), αγάμων ή εγγάμων, εχόντων εκπληρώσει τας στρατιωτικάς των υποχρεώσεις ή νομίμως απαλλαγή τούτων. 2.Επί πλέον των ανωτέρω, οι υποψήφιοι πρέπει: α.Να κέκτηνται την ελληνικήν ιθαγένειαν. Σελ. 1086(β) Τεύχος 587 – Σελ. 110 β.Να είναι πτυχιούχοι, της Θεολογικής Σχολής ημετέρου Πανεπιστημίου ή ισοτίμου Ορθοδόξου Σχολής της αλλοδαπής, ανεγνωρισμένης υπό του Κράτους, ή φοιτηταί τούτων, διανύοντες τουλάχιστον το τρίτον έτος των σπουδών, ή απόφοιτοι Εκκλησιαστικής Σχολής, ή Εκκλησιαστικού Φροντιστηρίου ή Εκκλησιαστικής Ακαδημίας. γ.Να έχουν ορθώς και υγιώς περί την πίστιν, ήθος σεμνόν, βίον λιτόν και διαγωγήν εν γένει ανεπίληπτον. δ.Να είναι υγιών εθνικών και κοινωνικών φρονημάτων. ε.Να μη έχουν καταδικασθή επί κακουργήματι ανεξαρτήτως αποκαταστάσεως, ή επί τινι των πλημμελημάτων κλοπής, υπεξαιρέσεως, απάτης, εκβιάσεως, πλαστογραφίας, δωροδοκίας, απιστίας περί την υπηρεσίαν, παραβάσεως καθήκοντος, συκοφαντικής δυσφημήσεως, ψευδορκίας, παραβάσεων των νόμων περί μέτρων ασφαλείας του Κράτους, του Πολιτεύματος, του κοινωνικού καθεστώτος και προστασίας των ελευθεριών των πολιτών, χρήσεως ναρκωτικών και λαθρεμπορίας ή επί αποπείρα τούτων, ουδέ να εκκρεμή εις βάρος των ποινική δίωξις επί τινι των ως άνω αναφερομένων εγκλημάτων. ζ.Να μη έχουν τιμωρηθή δια βαρέα, κατά την κρίσιν της εν άρθρ. 4 Επιτροπής, εκκλησιαστικά αδικήματα, ως και, προκειμένου περί υπηρετούντων ως εφέδρων στρατιωτικών ιερέων, βαρέα πειθαρχικά παραπτώματα. η.Να είναι σωματικώς ικανοί. θ.Να έχουν ηλικίαν μικροτέραν των 40 ετών, υπολογιζομένην κατά τας διατάξεις του περί Στρατολογίας Νόμου. 36.M.ξ.5 Θρησκευτικό Σώμα Ενόπλων Δυνάμεων Απαιτούμενα Δικαιολογητικά Άρθρ.3.-1.Οι κεκτημένοι τα νόμιμα προσόντα και επιθυμούντες να καταταγούν εις το Θρησκευτικόν Σώμα των Ενόπλων Δυνάμεων οφείλουν να υποβάλουν αίτησιν νομίμως χαρτοσημασμένην, επισυνάπτοντες, επί ποινή αποκλεισμού, τα κάτωθι δικαιολογητικά. α.Πιστοποιητικόν του αρμοδίου Δημάρχου ή Προέδρου Κοινότητος, εμφαίνον ότι κέκτηνται την ελληνικήν ιθαγένειαν και την ηλικίαν αυτών, εφ' ου δέον να επικολληθή φωτογραφία του υποψηφίου, θεωρουμένη υπό της εκδιδούσης Αρχής. β.Κεκυρωμένον αντίγραφον του τίτλου σπουδών των ή πιστοποιητικόν της οικείας Σχολής. γ.Πιστοποιητικόν τύπου "Α" του αρμοδίου Στρατολογικού Γραφείου. δ.Πιστοποιητικόν της αρμοδίας Εκκλησιαστικής Αρχής περί του κανονισμού και της χρονολογίας της χειροτονίας των, ως και περί του ήθους και της εν γένει διαγωγής των, ως εις υποπαρ. 2γ του άρθρ. 2. ε.Πιστοποιητικόν της αρμοδίας Αστυνομικής Αρχής περί των υγιών εθνικών και κοινωνικών φρονημάτων των. Το πιστοποιητικόν τούτο υποβάλλεται υπό της εκδιδούσης Αρχής απ' ευθείας εις Αρχηγείον Ενόπλων Δυνάμεων, των υποψηφίων υποχρεουμένων όπως επισυνάψουν, βεβαίωσιν της Αρχής ταύτης περί υποβολής αυτή της σχετικής αιτήσεως. ζ.Αντίγραφον Ποινικού Μητρώου. η.Πιστοποιητικόν των Εισαγγελέων Εφετών και Πρωτοδικών του τόπου κατοικίας των, εμφαίνον ότι δεν εκκρεμεί εις βάρος αυτών ποινική δίωξις. Διαδικασία Κατατάξεως Άρθρ.4.-1.Η κατάταξις προς πλήρωσιν των κενών οργανικών θέσεων στρατιωτικών ιερέων ενεργείται βάσει πινάκων καταρτιζομένων υπό Επιτροπής αποτελουμένης εκ των κάτωθι Αξιωματικών του Αρχηγείου Ενόπλων Δυνάμεων: α.Του Διευθυντού Β Κλάδου, ως Πρόεδρου. β.Του Διευθυντού Θρησκευτικού, ως Εισηγητού. γ.Ενός Δικαστικού Συμβούλου Α ή Β Τάξεως της Διευθύνσεως Δικαστικού – Νομοθετικού. δ.Ενός αξιωματικού της 1ης Μικτής Επιτελικής Ομάδος, ως Γραμματέως άνευ ψήφου. 2.Η Επιτροπή, ελέγχουσα τα υποβληθέντα δικαιολογητικά και λαμβάνουσα υπ' όψιν τα εν άρθρ. 2 και 3 καθοριζόμενα, καταρτίζει Πίνακας των κεκτημένων και μη τα νόμιμα προσόντα υποψηφίων, κεχωρισμένως δι' εκάτερον των βαθμών κατατάξεως (Ιερέως Α και Β Τάξεως). Αι αποφάσεις της Επιτροπής λαμβανόμεναι κατά πλειονοψηφίαν, δέον να είναι επαρκώς ητιολογημέναι. 3.Η σειρά αρχαιότητος μεταξύ των εχόντων τα νόμιμα προσόντα καθορίζεται εν τω οικείω Πίνακι εκ των πρεσβείων της χειροτονίας ενός εκάστου των υποψηφίων. Εν περιπτώσει ταυτοχρόνου χειροτονίας υπ' όψιν ο βαθμός αποφοιτήσεως εκ της οικείας Σχολής, εν περιπτώσει δε ισοβαθμίας η χρονολογία αποφοιτήσεως εκ ταύτης. 4.Ο Πρόεδρος της Επιτροπής υποβάλλει τους Πίνακας εις τον Υπουργόν Εθνικής Αμύνης προς κύρωσιν. Αρχαιότης Κατατασσομένων Άρθρ.5.-1.Οι κατά τας διατάξεις των προηγουμένων άρθρων συγκεντρούντες τα νόμιμα προσόντα υποψήφιοι ονομάζονται οι μεν κεκτημένοι πτυχίον Ανωτάτης Σχολής, ως εν άρθρ. 2 υποπαρ. 2β ορίζεται, Ιερείς Α΄ Τάξεως (Λοχαγοί), οι δε λοιποί ιερείς Β΄ Τάξεως (Υπολοχαγοί) και κατατάσσονται εις το Θρησκευτικόν Σώμα των Ενόπλων Δυνάμεων, τασσόμενοι αντιστοίχως εις το αριστερόν των υπηρετούντων ομοιβάθμων των. 2.Οι εκ των υποψηφίων φέροντες τον πρώτον βαθμόν της ιερωσύνης (διάκονοι), προ της κατατάξεώς των ως στρατιωτικών ιερέων, δέον να έχουν χειροτονηθή εις πρεσβυτέρους κατά τους κανόνας της Ανατολικής Ορθοδόξου Εκκλησίας. 3.Ιερείς Β΄ Τάξεως, αποκτώντες πτυχίον Θεολογίας Ανωτάτης Σχολής προάγονται εις τον αμέσως ανώτερον βαθμόν, ανεξαρτήτως τυπικών προσόντων, και υπάρξεως κενής οργανικής θέσεως τασσόμενοι μετά τους υπηρετούντας  ομοιοβάθμους των (ιερείς Α΄ Τάξεως). Γενικαί Υποχρεώσεις Άρθρ.6.-1.Οι στρατιωτικοί ιερείς υπάγονται εις τους Στρατιωτικούς Νόμους και Κανονισμούς εφ' όσον δεν προβλέπεται άλλως υπό του παρόντος. 2.Οι στρατιωτικοί ιερείς δεν δύνανται να ασκούν εκτός των Ενόπλων Δυνάμεων την εκ της ιερωσύνης των ως κληρικών της Ανατολικής Ορθοδόξου Εκκλησίας, απορρέουσαν εξουσίαν τελέσεως των μυστηρίων και λοιπών ιεροπραξιών, ως και την τοιαύτην διδαχής των πιστών και κηρύξεως του θείου λόγου, πλην εκτάκτων περιπτώσεων και κατόπιν αδείας χορηγουμένης υπό του Μητροπολίτου Ενόπλων Δυνάμεων. 3.Οι φάκελλοι των υπό των στρατιωτικών ιερέων διαπραττομένων εκκλησιαστικών αδικημάτων, των οποίων δεν τυγχάνει επιτρεπτός ο κολασμός υπό του Διευθυντού Θρησκευτικού του Αρχηγείου Ενόπλων Δυνάμεων, υπό την ιδιότητά του ως Μητροπολίτου Ενόπλων Δυνάμεων, διαβιβάζονται εις την Ιεράν Σύνοδον της Εκκλησίας της Ελλάδος  δια την  τήρησιν  της  νομίμου διαδικασίας και επιβολήν των προβλεπομένων εκκλησιαστικών ποινών. (Αντί της σελ. 1087(β)  Σελ. 1087(γ) Τεύχος 587 – Σελ. 111 Θρησκευτικό Σώμα Ενόπλων Δυνάμεων 36.M.ξ.5 Μεταβατικαί Διατάξεις Άρθρ.7.-1.Έφεδροι στρατιωτικοί ιερείς, υπηρετούντες εις τας Ενόπλους Δυνάμεις επί διετίαν και μη υπερβάντες το 46ον έτος της ηλικίας των κατά την δημοσίευσιν του παρόντος, δύνανται να μονιμοποιηθούν με τον ον φέρουν βαθμόν, ανεξαρτήτως εάν τυγχάνουν ή ου πτυχιούχοι Θεολογίας Ανωτάτης Σχολής, εφ' όσον πληρούν τα εν άρθρ. 2 του παρόντος οριζόμενα λοιπά τυπικά και ουσιαστικά προσόντα. Περί της μονιμοποιήσεως τούτων αποφαίνεται, κατόπιν αιτήσεως των ενδιαφερομένων, η κατ' άρθρ. 4 παρ. 1 Επιτροπή εντός διμήνου από της δημοσιεύσεως του παρόντος. 2.Εκ των κατά την προηγουμένην παράγραφον μονιμοποιουμένων, οι κεκτημένοι πτυχίον Θεολογίας Ανωτάτης Σχολής προηγούνται εν τη σειρά αρχαιότητος εν εκάστω βαθμώ. Κατά τα λοιπά ισχύουν τα εν άρθρ. 4 παρ. 3 οριζόμενα. 3.Οι ούτω μονιμοποιούμενοι στρατιωτικοί ιερείς τάσσονται εν τη επετηρίδι μετά τους υπηρετούντας ομοιοβάθμους των. Καταργούμεναι Διατάξεις Άρθρ.8.-1.Από της δημοσιεύσεως του παρόντος καταργούνται: α.Το από 27 Σεπτ. 1946 Β.Δ/μα "περί οργανώσεως του Σώματος Στρατιωτικών Ιερέων εν τω Στρατώ Ξηράς". β.Το άρθρ. 38 του Κωδικοποιημένου Νόμ. 794/1948 "περί καταστάσεως Αξιωματικών του Β.Ν.". γ.Πάσα ετέρα γενική ή ειδική διάταξις αντικειμένη προς τας διατάξεις του παρόντος. Έναρξις ισχύος Άρθρ.9.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.